U petak 02.03.2018, između 16.00h i 22.00h, ljudi zaposleni u svojstvu takozvanih osoba kao tzv. Policijski službenici fiktivne tzv. Republike Hrvatske, tijekom nečeg što u sebi sadrži sve karakteristike inkvizitorskog lova na vještice ponovo su apsolutno nelegitimno, kriminalno i zločinački djelovali protiv mene slobodnog suverenog čovjeka na planeti Zemlji Aljoše iz obitelji Đurić.

Teško kršeći mir i Univerzalni Prirodni Zakon, teško kršeći naš u potpunosti valjani međusobni Ugovor, te između ostalog teško kršeći i njihova vlastita tzv. Statutarna pravila (Članak 6 'Opće deklaracije Ujedinjenih Naroda o ljudskim pravima' koji kaže da je svačije neotuđivo pravo slobodno izabrati hoće li ga se igdje pred Zakonom uzimati za čovjeka ili za tzv. osobu; Članak 20 'Univerzalne deklaracije Ujedinjenih Naroda o pravima čovjeka'; Članke 14 i 15 'Deklaracije Ujedninjenih Naroda o pravima i odgovornostima pojedinaca, grupa i društvenih tijela za promicanje i zaštitu prihvaćenih ljudskih prava i temeljnih sloboda'; Zakon Republike Hrvatske o arbitraži; Pravomoćni Pravorijek Arbitražnog suda pravde udruge Čovjek od 07.04.2017; Ustav Republike Hrvatske; Zakon o policijskim poslovima i ovlastima ...), tzv. Djelatnici takozvanog Ministarstva unutarnjih poslova Republike Hrvatske dobrano su me izmaltretirali, izdavali mi razne naredbe bez da su mi pri tome pružili zatraženi nepobitni dokaz o ikojoj njihovoj nadleženosti nada mnom, krivotvorili me u tzv. osobu 'ALJOŠA ĐURIĆ', krivotvorili kako umjesto što putujem mojom privatnom svojinom putnim pomagalom po planeti Zemlji - vozim tzv. vozilo u tzv. prometu u imaginarnoj tzv. državi Republici Hrvatskoj, pokušali me kidnapirati uz pomoć kamiona tzv. pauka, formalno me uhapsili te mi između ostalog drsko i prepotentno na podli način ukrali moju privatnu svojinu.

U tzv. Postaji prometne policije Pula provedeno je nekakvo službeno ispitivanje nada mnom. Tu video snimku u trajanju od otprilike pola sata javno objavljujem na sljedećem linku:



http://cromalternativemoney.org/slike_3/mup_policija_kriminal_kradja_02_03_2018.m4v

U ponedjeljak ujutro 05.03.2018 (08.45h), ja slobodan suvereni čovjek na planeti Zemlji Aljoša iz obitelji Đurić, javio sam se live u popularni program Radio Maestrala Elvisa Morine i mog starog kompe Todora.

Malo smo popričali o tragikomediji koju je u petak 02.03.2018, bez ikoje nadležnosti nada mnom, velikodušno na moju štetu priredila tzv. Policija tzv. Republike Hrvatske na geografskom području planete Zemlje poznatijem kao Veruda (pošta - autobusna stanica - kafić Šaban).

Zahvaljujući se Elvisu i Todoru što su mi omogućili putem radija javno iznijeti ono što sam imao za reći, ovom prilikom podsjećam Todora - naravno u punom prijateljskom duhu - na nešto izuzetno važno glede njegove tvrdnje kako tzv. država nepobitno postoji i da svi mi, htjeli ne htjeli moramo biti pokorni tom autoritetu. Unutar članka 'Šjore Bankara i Vladara u pecanju djece i odraslih', na svima lako shvatljiv način objašnjena je simbioza između novca i moći. Naime zbog toga što centralizirana moć nije ostvariva bez centraliziranog novca, ovaj je simbiozni par glavni uzrok bolesti od koje oduvijek trune obrazovni sustav. Autor tzv. državnog autor-iteta nije neko strano nadnaravno biće već nitko drugi doli neki, tko god on bio, čovjek. Ono 'gov' u Internet adresi tzv. Vlade Republike Hrvatske stoji za 'govern-ment', što u prijevodu s latinskog znači kontrola uma tj. upravljanje mislima. Državu je nemoguće odvojiti od religije, iz prostog i jednostavnog razloga što je država religija sama po sebi - najjača i najkonzumiranija u čitavoj ljudskoj povijesti. Netko vjeruje u Boga, netko vjeruje u državu, nekome je država Bog!



You need to a flashplayer enabled browser to view this video



You need to a flashplayer enabled browser to view this video

Nakon što je na drugoj stranici Glasa Istre od subote 03 ožujka 2018 objavljena u vidu Fotografije dana velika slika naslovljena 'Sovereign Aljoša izazvao opsadu Verude', čitavu naslovnicu današnjeg (07.03.2018) Glasa Istre zauzela je velika moja slika s popratnim tekstom: "Čovjek izvan Sustava / Ne poštujem vaše Zakone / Ja nisam osoba, ja sam čovjek na planeti Zemlji / Ja sam suveren, iznad mene nema nikoga tko mi može išta naređivati, imam svoju slobodu, poštujem Univerzalni Prirodni Zakon". Na stranici broj 2, objavljena je u vidu Izjave dana moja tvrdnja "Osobe postoje isključivo u sustavu države, ne postoje nigdje drugdje, osoba je fikcija, ja nipošto nisam njezin državljanin, ja sam Čovjek". Potom su stranice 6 i 7 opet zauzeli moja velika fotografija i određeni podnaslovi, a stranice 8 i 9 podugački članak kojeg potpisuje novinarka Marica Košta.

Uprkos tome što tema povezana sa mnom, široko dakle obrađena 07.03.2018 u Glasu Istre, ne može sama po sebi biti prostija i jednostavnija od toga što u stvarnosti jeste (a stvarnost je definirana kao jedinstveno činjenično stanje o kojem nema nikakve diskusije), „zahvaljujući” tisućljetnom temeljitom ispiranju mozgova ona je ujedno i veoma kompleksna te poteška za shvatiti ne samo običnim „smrtnicima” već i ekspertima mnogih zanata.

Ljudi zaposleni u svojstvu takozvanih osoba kao tzv. Policijski službenici fiktivne tzv. Republike Hrvatske koji su nelegitimno djelovali na moju štetu na geografskom području planete Zemlje poznatom kao tzv. Veruda: Goran Šurlan, Danijel Šulc, Denis Budimlić.

Ljudi zaposleni u svojstvu takozvanih osoba kao tzv. Policijski službenici fiktivne tzv. Republike Hrvatske koji su nelegitimno djelovali na moju štetu na geografskom području planete Zemlje poznatom kao tzv. Postaja prometne policije Pula: Igor Košara (tvrdi da je on ime i prezime), Loris Lupetina (tvrdi da on nije čovjek), Dalibor Načinović.

Čovjek koji mi je, neshvatljivo drsko i prepotentno, osjećajući se valjda u odnosu na mene nadmoćnim u božanskoj mjeri, ukrao moju privatnu svojinu: Igor Košara.

INFORMATIVNI UVOD

Ja slobodan suvereni čovjek na planeti Zemlji Aljoša iz obitelji Đurić, podsjećam i debelo podcrtavam kako je jedan od najvažnijih detalja u podlozi na temelju koje sukladno Univerzalnom Prirodnom Zakonu, zdravorazumno i miroljubivo i apsolutno legitimno te maksimalno samoodgovorno djelujem - između ostalog moja 'Obavijest o reapropriaciji suvereniteta, povratu otete imovine i odšteti' (datirana 05.10.2013) uredno dostavljena 11.10.2013 Zoranu Milanoviću, čovjeku tada u svojstvu tzv. osobe pozicioniranom na funkciji takozvanog Predsjednika Vlade takozvane Republike Hrvatske.

Navedenom Obaviješću, uredno sam početkom listopada 2013 u potpunosti raskinuo svaku i ikoju vezu s tzv. osobom Republike Hrvatske 'ĐURIĆ ALJOŠA' (Viška 14, 52100 Pula) tako što sam pružio nepobitne dokaze kako je dovođenje te pravne fikcije u „postojanje” odnosno sklapanje Ugovora o tzv. hrvatskom državljanstvu (inicirano 1992, zaključeno početkom 1993) bilo iznuđeno zastrašivanjem i obmanom te prisilom, tijekom vršenja ratnog zločina nada mnom od strane ljudi „tvoraca” imaginarne kreature nazvane država Republika Hrvatska.

Osim što je time, napominjem - savršeno uredno, Ugovor o tzv. hrvatskom državljanstvu tzv. osobe RH ĐURIĆ ALJOŠA iste sekunde postao definitivno kompletno ništavan, ujedno je dakle također definitivno kompletno ništavnom postala i svaka njena fiktivna egzistencija.

Nadalje, u sklopu navedene moje Obavijesti uredno dostavljene Zoranu Milanoviću tj. čovjeku tada u svojstvu tzv. osobe pozicioniranom na funkciji takozvanog Predsjednika Vlade takozvane Republike Hrvatske, također sam uredno dotičnog (te time ujedno i sve ostale koje sam trebao) informirao o reapropriaciji mog suverenog statusa na planeti Zemlji, te pružio nepobitne dokaze o mom neporecivom i neotuđivom privatnom vlasništvu nad proporcionalnim dijelom cjelokupne društvene svojine iz krvavim ratom izbrisane tzv. Socijalističke Federativne Republike Jugoslavije. Moja navedena Obavijest javno je, na tzv. hrvatskom i engleskom jeziku, objavljena na Internetu u obliku priloga jednoj mojoj drugoj Obavijesti - uredno dostavljenoj na adrese tzv. najviših svjetskih autoriteta što se tiče pravno-financijsko-monetarnog sektora:



http://cromalternativemoney.org/index.php/en/media/news/sovereign-freeman-notice-of-bankruptcy-of-the-republic-of-croatia.html

http://cromalternativemoney.org/index.php/en/media/news/slobodan-suvereni-ovjek-obavijest-o-bankrotu-republike-hrvatske.html





(klikni na slike za veće slike)

ČLANAK IZ GLASA ISTRE

Na pulskim ulicama se već dulje vremena može vidjeti automobil na kojemu umjesto registracijskih oznaka s prednje strane piše "suveren", a sa stražnje "sovereign". Upravo zbog tog natpisa policija je proteklog petka oko 16 sati od rive do Verude pratila taj automobil, da bi ga u neposrednoj blizini pošte presrela, zaustavila i prepriječila mu put. Više od dva sata su građani svjedočili natezanju policije i pedesetogodišnjeg vozača koji je odbijao izaći iz automobila.



Vozač za sebe kaže da je čovjek Aljoša iz obitelji Đurić na planeti Zemlji! Tvrdi da policija nad njim nema nikakve ingerencije, jer je on čovjek. A nije osoba. A razlika između ta dva pojma je velika... Policiji je kao i prijašnjih nekoliko puta uručio kopiju presude arbitražnog suda pravde udruge Čovjek u kojoj između ostalog stoji da "Ideja ili vjerovanje kojeg netko gaji u svom umu temeljem odore koju nosi, značke koju mu je netko dao ili tzv. ovlasti koje mu je netko rekao da ima je, na kraju krajeva, samo ideja koja nema uporište u stvarnosti, istini i prirodnim zakonima".

No nakon dva sata natezanja kad je pritisnut "višom silom" izišao iz automobila, odveden je u policijsku postaju gdje je uhićen zbog sumnje da je počinio kazneno djelo krivotvorenja isprava. Iz policije je pušten tek oko 22.20 sati.



Nemaju vlast nada mnom



Dva dana kasnije s ovim osebujnim i miroljubivim čovjekom razgovarali smo o njegovim stavovima i razmišljanjima. Nakon definiranja da ćemo razgovarati obraćajući se jedno drugome s "ti", jer smo oboje ljudi, čovjek Aljoša odgovorio nam je na nekoliko pitanja.



Možeš li opisati i objasniti što se dogodilo proteklog petka?



Dogodilio se to da su mi ljudi odjeveni u uniforme takozvane policije, takozvane RH, naoružani s pištoljima, prepriječili put, zaustavili me na Verudi. Učinili su to što su učinili. Oni mi nisu pružili nikakav dokaz o nadležnosti nada mnom, a postavili su se kao bogovi. To znači da su prekršili Deklaraciju o pravima čovjeka i građanina i arbitražni zakon tzv. Republike Hrvatske jer sam im prilikom zaustavljanja dao pravomoćnu presudu arbitražnog suda pravde prema kojoj oni nada mnom kao čovjekom nemaju nikakve ingerencije, nikakvu vlast.



Koliko si vremena proveo u policiji i hoće li protiv tebe biti podignuta kaznena prijava?



Zaustavili su me oko 16 sati na Verudi i ondje je to trajalo nekih dva i pol sata. Nakon toga sam u policiji bio do 22.20 sati. S tim da sam u policiji formalno uhićen. No, budući da je njihovo djelovanje bazirano na podlozi koja nema nikakve osnove, a dokaz da je sve to u biti jedna ogromna laž jest činjenica da sam pušten nekih sat vremena nakon što su mi rekli da sam uhićen. Ne znam što će oni podnijeti protiv mene, niti me to zanima.

Jedan dio toga je sniman u policiji i to sam javno objavio na Facebooku, tako da svatko može vidjeti što se dogodilo.

Na tom ispitivanju ispred mene su bila tri ili četiri čovjeka u uniformama takozvane policije tzv. Republike Hrvatske. Jedan od njih mi je u oči tvrdio da on nije čovjek, a drugi se nije htio izjasniti da li je čovjek ili nije nego je inzistirao na tome da je on ime i prezime. Pet ili šest puta pitao sam ga da mi da do znanja je li čovjek ili nije. On je uporno odbijao i ponavljao svoje ime i prezime. A razlog je jednostavan. Zato što bi, kada bi on priznao da je čovjek, sva njegova fiktivna moć koju je on zamišljao da ima nada mnom, nestala. Jer čovjek čovjeku ne može ništa narediti. Može mu samo ponuditi. Pa ako mu se sviđa onda ponudu prihvati, a ako mu se ne sviđa on ponudu odbije.



Oznaka na vozilu



Zašto na vozilu imaš oznaku Suveren?



Da pojasnim... To je moje putno pomagalo, moje privatno vlasništvo. Ono na njemu nisu tablice, nego informativne poruke. A privatna svojina znači da je nešto nečije i nitko živ na ovom svijetu ne može prismrditi nečijoj tuđoj privatnoj svojini. Oni su htjeli komunicirati sa mnom uzimajući me za osobu, međutim ja sam im više puta dao do znanja da nisam osoba nego čovjek. I nisam htio ulaziti u daljnju komunikaciju s njima bez da mi daju ikakav dokaz o njihovoj nadležnosti nada mnom. Ja sam čovjek, a čovjek nad čovjekom nema nikakvu moć. Budući da su i oni ljudi, oni nada mnom nemaju nikakav autoritet. Na mojem putnom pomagalu nalazi se informativna poruka "Suveren". Zar se ljudima mora objašnjavati što je suveren? Suveren znači da je netko vrhovan. Da iznad njega nema nikoga. Da nije rob. Ja sam čovjek, suveren.

Nepobitna je činjenica da se svaki čovjek rađa suveren. To što tu suverenost, deset sekundi nakon rođenja, kad ga upišu kao osobu, čovjek gubi - to je stvar sa strane. Iznad mene nema nikoga tko mi može išta naređivati.



Suveren si u odnosu na sve ostale ljude, institucije?



Imam svoju slobodu, pri čemu to nikako ne znači da se ja ne pridržavam zakona. Želim pri tom dati do znanja da takozvani državni zakoni nisu zakoni već statutarna pravila koja su pisali neki ljudi. To ne znači da se drugi ljudi moraju slagati s njima. Ja, međutim, poštujem univerzalni prirodni zakon, a on nema malu milijardu paragrafa i članaka kao što imaju takozvani državni zakoni već ima četiri, pet glavnih stvari u njemu. Znači: ne laži, ne kradi, ne ubij, ne radi na tuđu štetu i nikog ne ozlijedi i toga se držim. Svojim djelovanjem nisam nikoga ozlijedio, ubio, nisam nikoga oštetio, nikoga varao, a nada mnom se, bez ikakvih dokaza o nadležnosti, postupilo kao da sam najveći svjetski terorist. To je kršenje mira. To je u biti zločin nad čovjekom.



Prirodni zakoni



Svoje vozilo nazivaš putnim pomagalom. Jesi li njime putovao u bilo koju drugu državu s oznakama koje su na njemu?



Ne, nisam jer sam prvenstveno miroljubiv. Sve ovo što radim ne radim zbog toga da bih nekoga provocirao. Osim što želim svoj miran život, poštujem univerzalne prirodne zakone. Ne želim nepotrebno provocirati druge ljude i raditi neke komplikacije.



Voziš tehnički nepregledano i neregistrirano, odnsono neosigurano vozilo. U slučaju da njime nekom prouzročiš štetu, na koji bi način riješio problem?



Mene ovdje nije bilo tridesetak godina pa sam pismeno poslao obavijest nekim ljudima da se vraćam živjeti ovdje. Između ostalih gradonačelniku, načelniku policije... Između ostalih obavijestio sam i Ministarstvo unutarnjih poslova o korištenju mog putnog pomagala za putovanje planetom Zemljom u privatne svrhe. Prije svega, kad se radi o takozvanim vozilima, u mojem je slučaju to putno pomagalo, najbitnija stvar je tehnička ispravnost. S mojim putnim pomagalom je sve u savršenom redu zato što su mene davno, još prije 35 godina, zvali doktor za aute jer sam bio jedan od najpoznatijih i najboljih automehaničara u ovom gradu.

Dakle, u stanju sam svoje putno pomagalo održavati u najboljem redu i nema onoga tko to može pobiti.

U slučaju da se išta dogodi, zlu ne trebalo, kao što sam rekao imam svoj platni instrument koji je neprocjenjiva podloga. Što god da mi se desi ja sam sposoban platiti. A vi ostali niste. Vi sudjelujete u takozvanim osiguravajućim društvima, plaćate te neke police... Ali sve to super šljaka dok se na dan događa 10-20 sudara. Osiguravajuće društvo je sposobno platiti toliko sudara. Međutim, ukoliko se jednog dana slučajno dogodi 200, 300, 500 sudara, osiguravajuća kuća će bankrotirati. Jer se radi o prevari, oni nemaju realno pokriće za toliku štetu.



Što ako se ipak sudarimo, ako ti svojim putnim pomagalom udariš u moje vozilo?



Ja sam miroljubiv, ja bih uvijek tebi prepustio prednost. Sve je stvar dogovora. Uostalom puno puta čovjek i kad je u pravu, a vidi da je drugi u krivu neće ići objašnjavati ovom drugome da je u krivu jer je to gubljenje vremena.



Zašto ne registriraš svoje putno pomagalo?



To je moja privatna svojina. I ti, primjerice, posjeduješ automobil. On je tvoj. Ali ti, da bi mogla koristiti svoj automobil, plaćaš rentu - registriraš ga. Ja ne plaćam jer je to moja privatna svojina.



Kad smo već kod toga, plaćaš li račune za struju, vodu?



U ovom trenutku nemam ugovore s tim firmama što, međutim, ne znači da se ja ne koristim time i ono što potrošim to uredno i platim. Nemam dugove prema nikome. Moj je moto stara poslovica "čist račun duha ljubav". Ne dugujem nikome, a meni duguju strašne svote.



Ovo ti nije prvo uhićenje. kako reagiraju policajci kada im kažeš da oni nad tobom nemaju ingerencije. Pokušavaju li te uvjeriti u nešto drugo, nešto ti nametnuti?



Nekoliko sam puta uhićivan, uglavnom zbog putnog pomagala. Međutim, činjenica je da ovaj razgovor ne vodimo u zatvoru, našli smo se ovdje slobodni. Znači sve što se dešava, dešava se na sat vremena, dva. Nakon svega, jer se stvarno njihova strategija bazira na jednoj ogromnoj laži, kao što vidiš, ti i ja ne pričamo u zatvoru.



Mnogi bi se ljudi povukli pred policijom, odgovarali na pitanja, potpisali zapisnik, što ti ne činiš. Za to treba određena hrabrost?



Za to treba određena hrabrost koja i nije određena hrabrost jer smo mi danas ovdje gdje jesmo zahvaljujući tome što je prije više desetaka godina ogroman broj ljudi dao živote da bismo mi bili tu gdje jesmo. Tako da to nije nešto. Misliti da je za ovo potrebna neka velika hrabrost je samo posljedica pranja mozga. Ja radim samo ono što je najprirodnije. Ja se u svakom trenutku ponašam prirodno. Najprirodnije. Ne normalno jer normalno nije isto što i prirodno. U ovom društvu je, jer si zastrašen, normalno ponašati se na način na koji se svi ponašaju. Ja jesam prirodan, ali nisam normalan i odbijam biti normalan u ovoj zajednici koja je takva kakva je. Biti normalan nije plus nego minus. To je danas jedna negativna osobina.



Od 2013 izvan sustava



Od kada si ti čovjek, a ne osoba? U kojem si trenutku i zašto izašao iz sustava i zauzeo drugačiji stav prema državi čiji si državljanin?



Nepobitna je činjenica da sam ja čovjek. Osobe postoje isključivo u sustavu države, ne postoje nigdje drugdje. Osoba je fikcija. Ja nipošto nisam njezin državljanin, ja sam čovjek.

S ovim što radim, nisam pao iz vedra neba, ja sam samostalni istraživač. Gotovo trideset godina se bavim istraživanjem financijske, monetarne i pravne sfere.

Kada se devedesetih godina razvio rat u bivšoj Jugoslaviji, nada mnom je izvršen ratni zločin. Imam nepobitni dokaz da ja 1991... 1992 nisam bio ničiji državljanin. Kako se raspala Jugoslavija, tako su automatski nestale sve osobe SFRJ. Budući da osoba postoji isključivo unutar države, u trenutku nestanka te države nestale su i sve te osobe. Imam dokaz da ja tada nisam bio ničiji državljanin. Mene su prijetnjama i zastrašivanjem prisilili i uzeli u Hrvatsku vojsku, protivno mojoj volji i držali me tamo četiri, pet mjeseci. Na dan kada sam saznao da će me sutradan poslati na frontu pokupio sam se zajedno sa svojom tadašnjom životnom družicom i nestao odavde. U međuvremenu, budući da mi se radilo o glavi, bio sam prisiljen prihvatiti hrvatsko državljanstvo. Znači, potpisao sam ugovor o hrvatskom državljanstvu. Prošle su godine i godine, a Hrvatska je postala to što je. Međutim i dalje je ostala divlji zapad. Onog dana kad je Hrvatska ušla u Europsku uniju procijenio sam da je za mene stigao trenutak kada, malo po malo, mogu rješavati neke stvari.

Dakle, kada je Hrvatska ušla u Europsku uniju potrudio sam se napraviti dokumentaciju na osamdesetak stranica u kojoj sam iznio sve nepobitne dokaze i tu dokumentaciju dostavio mnogobrojnim najvećim svjetskim autoritetima - financijskim, monetarnim i sličnim. U njoj sam iznio nepobitan dokaz da je ugovor o državljanstvu koji sam sklopio 1993 ništavan zato što je sklopljen pod prisilom. I tu nema nikakve diskusije.

Tog je istog dana, kada je ta dokumentacija uručena onima na koje je bila adresirana, ugovor o državljanstvu automatski prestao biti važeći, dakle postao ništavan. Radi se o listopadu 2013 i od tada sam van sustava, slobodan čovjek.



Jesi li zaposlen?



Radim. A to što radim je da gledam svoja posla i ne dam da mi se drugi miješaju u moja posla.



Kod liječnika ne idem



Kada bi, primjerice, slomio nogu bi li potražio liječničku pomoć, imaš li zdravstveno osiguranje?



Ne, nemam. Toga sam se odrekao tada kada sam se odrekao beneficija koje pruža sustav. Posljednji put sam bio kod liječnika još za vrijeme SFRJ.



Posjeduješ pravomoćnu presudu Arbitražnog suda pravde udruge Čovjek kojom je troje policajaca koji su te svojevremeno zaustavili, uhitili i oduzeli ti vozilo osuđeni jer je njihovo ponašanje prema tebi "bilo i jest i uvijek će biti nedopustivo i nemoralno". (U ovom članku toga nema, pa ja javno objavljujem: Branko Smoljanić, Ivan Šajkunić i Marijana Figurić - svi s adresom radnog mjesta Policijska postaja Pula, Trg Republike 1, 52100 Pula). Koliko sam shvatila taj je sud utemeljen na Zakonu o arbitraži koji je Hrvatska donijela 2001 godine.



Što se tiče arbitražnog suda pravde i udruge Čovjek - što su i tko su oni, mene se apsolutno ne tiče. S jedne strane sam ja, čovjek Aljoša iz obitelji Đurić, a s druge strane su oni koji su se izjasnili kao sud legalno registriran u tzv. RH i funkcioniraju već neko vrijeme. Da se radi o ikakvoj prevari, on bi već odavno nestao. Budući da se to nije dogodilo, to znači da iza njihove priče nešto ipak stoji.

Dakle, arbitražni sud nudi neke usluge i za te usluge ima svoj cjenik. Ja sam se tom sudu obratio, platio ono što je trebalo i oni su meni tu uslugu u jednom obliku izvršili. I ja sada imam njihovu presudu, uvijek sa sobom imam pet šest kopija tako da kad me zaustavi tzv. policija uručujem im tu presudu.

Dakle, arbitražni sud pravde i ta presuda su samo jedna stvarčica sa strane, koja ide meni u korist. Najbitnije je ono da sam ja i bez arbitražnog suda to što jesam i sve ono što me pripada je moje bez ikakvog arbitražnog suda.

Budući da je ova presuda Arbitražnog suda pravde donijeta prema zakonu RH, pitam se zašto ti neki ljudi koji se predstavljaju kao autoriteti od mene očekuju da ja poštujem neke zakone Republike Hrvatske, kada ih oni sami krše. Pa ne pada mi na pamet. Ja nisam zadnja ovca na ovom svijetu. Ponavljam ja nisam netko tko je tu pao k'o grom iz vedrog neba, iza mene stoje deseci godina istraživanja...



Što misliš o državi? Ne konkretno o Hrvatskoj, nego o državi općenito?



Država kao takva funkcionira nekoliko tisuća godina. Najveći broj ljudi kada priča o državi reći će da država katastrofalno funkcionira. Danas pitajte koga god hoćete i 99 posto ljudi reći će vam da je ovo katastrofa. Jad, bijeda i glad. Znači država ne funkcionira. Međutim, istina je opet potpuno suprotna. Država funkcionira perfektno. Naravno, za one koji su je izmislili.

Primjerice ti danas koristiš Windowse. Kad god ti se desi neki problem, a dešava ti se, što radiš? Uvijek pritisneš restart sustava, ti umjesto Windowsa ne ugrađuješ Linux. Znači kroz dvije, tri tisuće godina jedna država sa svim problemima, pri tom imajući na umu da u tom periodu nije bilo dana bez ratovanja, propada. Ona se svaki put restarta. Jer država je proces koji ima svoj početak, sredinu i kraj. Ona je tako zamišljena jer drugačije ne može funkcionirati. Svaka država ima svoj monetarni sustav koji kao i svaka država nije mijenjan nekoliko tisuća godina. Dakle, tijekom povijesti je bilo puno revolucija. Karakteristika svih revolucija jest, između ostalog, da niti jedna jedina nikada nije mijenjala monetarni sustav.

Tužno je što jako mali broj ljudi iz ovog grada zna za moj rad iako se u Puli jedno vrijeme moglo kupiti ploču od KUD Idijota i neke druge stvari u alternativnoj valuti Crom. Sve je to bilo među vama, a nitko od vas nema pojma o tome. No nema veze. Bilo pa prošlo. Danas postojimo drugi mi. Vremena su uvijek ista.



Sustav alternativne valute Crom

Aljoša Đurić, samoobrazovani slobodni mislilac i neovisni istraživač je kao govornik sudjelovao na međunarodnim konferencijama zajedno s razmim svjetskim autoritetima iz financijske i monetarne sfere, ali i predstavnicima UNESCO-a i utjecajnim političarima. Godine 2009 bio je osnivač Udruge Crom alternativna razmjena i sustava alternativne valute Crom, koji su ugašeni 25 rujna 2013, kad je krenula cijela priča oko suverenosti. Sustav za procjenu i razmjenu vrijednosti pod nazivom "Sustav Alternativne Valute Crom", specifičan je po tome što temeljen na principu "Slobodne Valute - Slobodna Tržišta - Slobodni Ljudi - Slobodni Planet", u odnosu na ključna pitanja 'što je uopće vrijednost' i 'kome pripada pravo tog definiranja', ne nameće sudionicima administrativni monopol na odabir platnog sredstva odnosno sredstva za razmjenu, već maksimalno korektno svakom članu omogućuje poslovati i trgovati kroz bilo koje zakonsko i alternativno sredstvo plaćanja ili sredstvo razmjene po njegovom slobodnom vlastitom izboru. Unutar sustava kao univerzalna, ali neobavezna opcija platnog sredstva cirkulira Crom Alternativna Valuta - kombinacija fiksne količine pet plemenitih metala.



Koliko ljudi u Hrvatskoj razmišlja i djeluje, živi ovako kako ti živiš?



Prema onome što sam neki dan gledao na televiziji, koju inače na gledam, ali mi je rečeno da će tog dana biti nešto o čovjeku i arbitražnom sudu, u Hrvatskoj je sedamnaest ili osamnaest ljudi dalo tu neku objavu o nepostojanju osobe.



You need to a flashplayer enabled browser to view this video

Osim te objave postoje ljudi koji su objavili deklaraciju, a ima i onih koji to nisu učinili. Njihov broj je nepoznat. Nitko ne zna koliko ima Ljudi. U Italiji ih ima više od 200 tisuća. Dobro sam povezan s nekima od njih, neke sam ja inspirirao. Sve te objave, obavijesti, razne informacije, to nije moja obveza. To je moja ili naša ljubaznost. Znači, ja tebe informiram o tome zbog čiste korektnosti. Meni nitko ne može naređivati ako sam čovjek.



KRAJ INTERVJUA



Materijalna podloga i ostalo punovaljano pokriće mog platnog instrumenta 'SOVRO'



Brojne direktne Obavijesti (plus indirektne raznim Principalima, Agentima, Zastupnicima, Zastupanima, Predstavnicima i Predstavljanima) o početku naplate/prebijanja dugova putem izdavanja platnog instrumenta SOVRO, uredno su s moje strane dostavljene preporučenim poštanskim pošiljkama na brojne adrese najviših takozvanih domaćih i međunarodnih političko-pravnih te financijskih autoritetima [između ostalih tzv. MUP Republike Hrvatske, Sabor Republike Hrvatske, Predsjednik Republike Hrvatske, Vlada Republike Hrvatske, Ministarstvo Pravosuđa Republike Hrvatske, Ministarstvo Financija Republike Hrvatske, Visoki Trgovački Sud Republike Hrvatske, Ujedinjeni Narodi, Međunarodna Trgovačka Komora, Zastupnički Dom Talijanske Republike, Vlada Talijanske Republike, Ministarstvo Financija i Ekonomije Talijanske Republike, Karabinjeri Talijanske Republike, Policija Talijanske Republike, Vlada Republike Slovenije, Europska Komisija, Europski Sud Pravde, Upravno Vijeće Europske Središnje Banke, Upravni Odbor Banke Za Međunarodna Poravnanja, Međunarodni Sud Pravde, Odbor Guvernera Međunarodnog Monetarnog Fonda, Europski Parlament).

Svaki je pojedini platni instrument SOVRO izdan s moje strane na način da sam ga vlastoručno potpisao, pod zakletvom da su svi podaci istiniti, točni i potpuni, te uz preuzimanje pune vlastite odgovornosti po Univerzalnom Prirodnom Zakonu za legitimnost i valjanost mog djelovanja.

Uz platni instrument SOVRO neraskidivo je vezana nepobitna činjenica da je 1990-ih, od strane ljudi kreatora fiktivne tvorevine RH, nada mnom počinjen okrutan ratni zločin u ime Republike Hrvatske i Hrvatskog Naroda, pri čemu mi je pohlepno otet moj neotuđivi proporcionalni dio cjelokupne Društvene svojine iz bivše tzv. SFRJ - kojemu sam nepobitno neprikosnoveni privatni vlasnik. Tijekom zadnjih nekoliko godina otkada apsolutno legitimno izdajem taj platni instrument, činjenica o kompletnoj punovaljanosti pokrića SOVRO-a nikada nije ni minimalno bila dovedena u pitanje, a kamoli oborena!